**A tanév rendje 2018/2019**

A 2018/2019. tanévben a tanítási év első tanítási napja **2018. szeptember 3. (hétfő)** és utolsó tanítási napja **2019. június 14. (péntek)**. A tanítási napok száma - ha e rendelet másképp nem rendelkezik - **száznyolcvanegy nap**.

A tanítási év első féléve **2019. január 25-ig** tart. Az iskolák 2019. február 1-ig értesítik a tanulókat, kiskorú tanuló esetén a szülőket az első félévben elért tanulmányi eredményekről.

Az első félév és a tanítási év utolsó napját követő tizenöt napon belül az iskoláknak nevelőtestületi értekezleten el kell végezniük a pedagógiai munka elemzését, értékelését, hatékonyságának vizsgálatát.

A tanítási évben nevelőtestületi értekezleten el kell végezni az adott intézményre vonatkozó, az országos kompetenciamérés, a nyelvi mérés, a lemorzsolódással veszélyeztetett tanulókkal kapcsolatos támogató rendszer, valamint a NETFIT® rendszer szerinti fizikai fittségi mérések legutolsó rendelkezésre álló adatainak elemzését, értékelését.

A tanítási évben - a tanítási napokon felül - a nevelőtestület a tanév helyi rendjében meghatározott pedagógiai célra az általános iskolában és az alapfokú művészeti iskolában **hat** munkanapot tanítás nélküli munkanapként használhat fel, amelyből egy tanítás nélküli munkanap programjáról - a nevelőtestület véleményének kikérésével - az iskolai diákönkormányzat jogosult dönteni, egy tanítás nélküli munkanap kizárólag pályaorientációs célra használható fel.

Az **őszi szünet** előtti utolsó tanítási nap 2018. október 26. (péntek), a szünet utáni első tanítási nap 2018. november 5. (hétfő).

A **téli szünet** előtti utolsó tanítási nap 2018. december 21. (péntek), a szünet utáni első tanítási nap 2019. január 3. (csütörtök).

A **tavaszi szünet** előtti utolsó tanítási nap 2019. április 17. (szerda), a szünet utáni első tanítási nap 2019. április 24. (szerda).

***Országos mérés, értékelés, szakmai ellenőrzés elrendelése***

A 2018/2019. tanévben a Hivatal szervezi meg **2019. május 29**. napjára. A mérés napja tanítási napnak minősül, amelyet az érintett tanulók a mérésben való részvétellel teljesítenek, további kötelező tanórai foglalkozás a művészeti és a testnevelés órák kivételével számukra nem szervezhető. A méréshez szükséges adatokat az érintett nevelési-oktatási intézmények a Hivatal részére 2018. november 23-ig küldik meg, a Hivatal által meghatározott módon.

Az iskolák hatodik és nyolcadik évfolyamán angol vagy német nyelvet első idegen nyelvként tanulók körében le kell folytatni a Hivatal által szervezett írásbeli idegen nyelvi mérést. A tanulók idegen nyelvi szövegértési készségeit vizsgáló mérőeszközöket a Hivatal készíti el, a mérést az iskola pedagógusai **2019. május 22-én** végzik el a Hivatal által az iskolákhoz eljuttatott mérőeszközök alkalmazásával. Az iskola a mérést saját döntése alapján kiegészítheti az idegen nyelvi szóbeli tudásfelméréssel is az érintett tanulóknál. A méréshez szükséges adatokat az érintett nevelési-oktatási intézmények a Hivatal részére 2018. november 23-ig, az elvégzett iskolai vizsgálatok tanulói és intézményi adatait 2019. június 12-ig küldik meg, a Hivatal által meghatározott módon. A mérések eredményét az érintett iskola a Hivatal által közzétett javítókulcsok alapján állapítja meg, és az eredményeket idegen nyelvenként és évfolyamonként lebontva a honlapján, annak hiányában a helyben szokásos módon teszi közzé 2019. június 12-ig.

Az általános iskolák **2018. október 12-éig** felmérik azon első évfolyamos tanulóik körét, akiknél az óvodai jelzések vagy a tanév kezdete óta szerzett tapasztalatok alapján az alapkészségek fejlesztését hangsúlyosabban kell a későbbiekben támogatni, és ezért a tanító indokoltnak látja az azt elősegítő pedagógiai tevékenység megalapozásához a Diagnosztikus fejlődésvizsgáló rendszer alkalmazását. Az igazgatók 2018. október 26-ig a Hivatal által meghatározott módon jelentik a Hivatalnak az érintett tanulók létszámát. Az e bekezdésben meghatározott vizsgálatokat az iskoláknak a kiválasztott tanulókkal 2018. november 30-ig kell elvégezniük.

A tanulók fizikai állapotának és edzettségének vizsgálatát az iskoláknak - az 1-4. évfolyamon, valamint a felnőttoktatásban tanulók kivételével - a nappali rendszerű iskolai oktatásban részt vevő tanulók esetében **2019. január 9. és 2019. április 26. között** kell megszervezniük. A mérés eredményeit az érintett nevelési-oktatási intézmények 2019. május 31-ig töltik fel a NETFIT® rendszerbe.

***Munkanap áthelyezések:***

**október 13. szombat munkanap** október 22. hétfő pihenőnap

**november 10. szombat munkanap** november 2. péntek pihenőnap

**december 1. szombat munkanap** december 24. hétfő pihenőnap

**december 15. szombat munkanap** december 31. hétfő pihenőnap

**augusztus 10. szombat munkanap** augusztus 19. hétfő pihenőnap

***Munkaszüneti napok:***

október 22. hétfő 1956-os Forradalom ünnepe pihenőnap

október 23. kedd 1956-os Forradalom ünnepe

november 1. csütörtök Mindenszentek napja

november 2. péntek Mindenszentek napja pihenőnap

december 24. hétfő Karácsony pihenőnap

december 25. kedd Karácsony

december 26. szerda Karácsony másnapja

december 31. hétfő Szilveszter  
2019. január 1. kedd, újév, 4 napos hosszú hétvége  
2019. március 15. péntek, nemzeti ünnep, 3 napos hosszú hétvége  
2019. április 19. péntek, Nagypéntek

2019. április 22. hétfő, Húsvét hétfő, 3 napos hosszú hétvége  
2019. május 1. szerda, a munka ünnepe  
2019. június 10. hétfő, Pünkösd hétfő, 3 napos hosszú hétvége  
2019. augusztus 20. kedd, az Államalapítás Ünnepe, 4 napos hosszú hétvége

***Középiskolai felvételi:***

**2018. december 7.** A tanulók jelentkezése a központi írásbeli felvételi vizsgára közvetlenül a központi írásbeli felvételi vizsgát szervező - az Arany János Tehetséggondozó Programra történő pályázat benyújtása esetén a pályázatban megjelölt – intézménybe

**2019. január 19., 10.00** Központi írásbeli felvételi vizsgák az érintett 6 és 8 évfolyamos gimnáziumokban. Központi írásbeli felvételi vizsgák a kilencedik évfolyamra és az Arany János Tehetséggondozó Programba jelentkezők számára az érintett intézményekben

**2019. február 18.** Az általános iskola továbbítja a tanulói jelentkezési lapokat a középfokú iskoláknak, a tanulói adatlapok első példányát pedig a Hivatalnak. (A 6 és 8 évfolyamos gimnáziumba történő jelentkezésről a tanuló közvetlenül is megküldheti a jelentkezési lapot a gimnáziumnak, a tanulói adatlapot a Hivatalnak.)

**2019. február 21. - március 14.** A szóbeli meghallgatások az általános felvételi eljárás keretében.

**2019. március 21- 22.** A tanulói adatlapok módosításának lehetősége az általános iskolában.

**2019. március 25.** Az általános iskola eddig az időpontig elzárva őrzi az eredeti, korábban beküldött tanulói adatlap második példányát. A módosító tanulói adatlapot ekkor kell megküldeni a Hivatalnak.

**2019. április 30.** A felvételt hirdető középfokú iskolák megküldik a felvételről vagy az elutasításról szóló értesítést a jelentkezőknek és az általános iskoláknak.